Lucius Marius Maximus Perpetuus Aurelianus

Marius Maximus fuit praefectus urbis Romae anno 217 et scriptor linguae Latinae. In horto Marii Maximi Florentinus, auctor de re rustica, praetendit se visisse uvam olea insertam.Geoponica 9.14.2.

Marius Maximus ex familia senatoria ortus verisimile Africa natus est. Pater Lucius Marius Perpetuus fuit, procurator Galliae Lugdunensis et Aquitaniae. Anno 193 legatus legionis in Moesia erat. In bello civili inter Septimium Severum imperatorem et Pescennium Nigrum atque Clodium Albinum Septimio favit, tum legatus Augusti pro praetore Belgicae fuit. Anno 198 vel 199 consul suffectus erat, tum legatus Germaniae Inferioris et Syriae Coeles (anno 208), deinde proconsul Africam Asiamque administravit. Anno 217 a Macrino imperatore praefectus urbi factus est, sub Alexandro Severo imperatore anno 223 consul II ordinarius creatus est. Quando mortuus sit, nescimus. Filius eius Lucius Marius Maximus, consul anni 232 fuit.

Marius Maximus fuit auctor vitarum imperialium (minoribus omissis"Marius Maximus, qui Avidium Marci temporibus, Albinum et Nigrum Severi non suis propriis libris sed alienis innexuit" (Historia Augusta "Quadrigae tyrannorum" 1.2.)in continuatione operis Suetonii De vita Caesarum. Ab auctore Historiae Augustae Marius Maximus laudatus est ut "homo omnium verbosissimus, qui et mythistoricis se voluminibus inplicavit".Ibid.

Opus Marii Maximi deperditum est, sed citationes supersunt:
 Historia Augusta passim
 Ammianus Marcellinus 28.4.14
 Scholia in Iuvenalem 4.53
Creditur poetam Ausonium usum esse Mario Maximo, sine citatione nominali, in serie epigrammatum cuius titulus est Caesares; in hoc opere laudati sunt viginti quattuor Caesares, quorum duodecim anteriores (a C. Iulio Caesare Domitianum usque) e vitis a Suetonio scriptis depicti sunt, duodecim posteriores (a Nerva Elagabalum usque) fortasse e vitis Marii Maximi. Scriptor ignotus Enmannsche Kaisergeschichte et ille (si re vera exstitit) opere Marii Maximi usus est.

 Notae 

 Bibliographia 
 A. R. Birley, Septimius Severus, the African Emperor (1971) pp. 308-326
 R. P. H. Green, "Marius Maximus and Ausonius' Caesares" in Classical Quarterly n.s. vol. 31 (1981) pp. 226-236 
 M. Kulikowski, "Marius Maximus in Ammianus and the Historia Augusta" in Classical Quarterly vol. 57 (2007) pp. 244-256
 Ronald Syme, Historia Augusta Papers. Oxonii 1983
 Ronald Syme, Emperors and Biography pp. 112-143

Categoria:Auctores Latini antiqui
Categoria:Biographi
Categoria:Scriptores operum deperditorum
Categoria:Scriptores Imperii Romani
Categoria:Praefecti urbi Romae antiqui
Categoria:Consules
Categoria:Legati Germaniae Inferioris
Categoria:Legati Syriae Coeles
Categoria:Proconsules Africae
Categoria:Proconsules Asiae
Categoria:Senatores
Categoria:Romani antiqui
Categoria:Nati saeculo 2
Categoria:Mortui saeculo 3